text: SF ønsker politiskole i Sønderborg
  08 juni 2015 kl. 15.50
  Kampen om en politiskole i provinsen er også en del af valgkampen. SF mener Sønderborg er det helt rigtige sted.
  
  Flere jyske byer byder ind på at blive hjemsted for en afdeling af politiskolen i København og flere politikere er ivrige med at komme med forslag til en placering.
  Flere fra den blå blok peger på Herning, men bl.a. SF mener den skal være her i Sydjylland.
  Står det til Karina Lorentzen så er den nu nedlagte kaserne i Sønderborg et oplagt sted at placere skolen, hvis det altså på et tidspunkt bliver besluttet, at der skal være en afdeling udenfor København.
  I dag var SF s retsordfører på ny i Sønderborg for at tale om politiskole og for at hænge et stort banner op i byen.
  